Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 626

3. A munkaterület rövid leírása Köz- és magángyûjteményekbe tartozó, papírra vagy pergamenre írt, rajzolt vagy nyomtatott könyvek és más — papír- vagy pergamenalapú — egylapos dokumentumok, valamint háromdimenziós tárgyak megelõzõ védelme, konzerválása és helyreállítása, restaurálása az alább felsorolt fõ tevékenységi területeken: — Javaslattétel a gyûjtemények kezelõinek a károsodást megelõzõ intézkedésekre. — A már károsodott dokumentumok, könyvek és tárgyak állapotának stabilizálása (konzerválása). — A restaurálandó könyvek, dokumentumok és tárgyak állapotának felmérése, a károsodások okainak, jellegének és mértékének megállapítása. — Restaurálási dokumentáció és terv készítése. — A károsodott papír- vagy pergamenalapú egylapos dokumentumnak és háromdimenziós tárgyaknak, valamint a könyvek kötésének és a pergamenre vagy papírra írt könyvtestnek a restaurálása, a kötés nélküli könyvtest szükség szerinti bekötése. — Részvétel a gyûjtemények állapotának felmérésében és állományvédelmi programok megvalósításában. — Közremûködés kiállítások rendezésében, az állományvédelmi szempontok képviseletével és érvényre juttatásával. III. A szakképesítés szakmai követelményei A könyv- és papírrestaurátor tudja a foglalkozás gyakorlása során a feladatokat az esetek többségében önállóan, néhány területen pedig felsõfokú végzettségû restaurátormûvész vagy vegyész-konzervátor irányításával (segítségével) megoldani. Jó manuális készségek mellett rendelkeznie kell a megfelelõ (mûvelõdés)történeti, mûvészettörténeti, természettudományos és szakmai technikai ismeretekkel, valamint speciális rajzkészséggel és esztétikai érzékkel. Ezeket az ismereteket és készségeket a foglalkozás gyakorlása során integrálni és helyes restaurálás-etikai szemlélet alapján, felelõsen alkalmaznia kell. Az ismereteiknek tudatában — szükség esetén — a megfelelõ szakemberekkel együttmûködve kell új, egyedi feladatokat megoldania. A foglalkozás során elõforduló legfontosabb feladatcsoportok és feladatok:

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes